CELEX: 62017TN0152
Language: sk
Date: 2017-03-06 00:00:00
Title: Vec T-152/17: Žaloba podaná 6. marca 2017 – Sumner/Komisia

8.5.2017   
            
            
               SK
            
            
               Úradný vestník Európskej únie
            
            
               C 144/53
            
         Žaloba podaná 6. marca 2017 – Sumner/Komisia
   (Vec T-152/17)
   (2017/C 144/72)
   Jazyk konania: angličtina
   
      Účastníci konania
   
   
      Žalobca: Loreto Sumner (Leixlip, Írsko) (v zastúpení: J. MacGuill, solicitor)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie generálneho sekretára prijaté v mene Komisie 10. januára 2017, ktoré bolo oznámené 17. januára 2017 a ktorým sa odmieta prístup žalobcu k akémukoľvek podaniu doručenému ktorýmkoľvek účastníkom konania o nesplnení povinnosti v súvislosti s údajným porušením smernice o pracovnom čase, ktorého sa dopustilo Írsko.
            
         
      Dôvody a hlavné tvrdenia
   
   Na podporu svojej žaloby žalobca uvádza päť žalobných dôvodov.
   
               1.
            
            
               Prvý žalobný dôvod založený na neuskutočnení konkrétneho posúdenia žiadosti o prístup k dokumentom v zmysle nariadenia č. 1049/2001.
            
         
               2.
            
            
               Druhý žalobný dôvod založený na protiprávnom uplatnení všeobecnej domnienky v rozpore so zásadami identifikovanými v citovanej judikatúre.
            
         
               3.
            
            
               Tretí žalobný dôvod založený na neuskutočnení konkrétneho a účinného preskúmania ohrozenia v súvislosti s každým dotknutým dokumentom, a to v rozpore s citovanou judikatúrou.
            
         
               4.
            
            
               Štvrtý žalobný dôvod založený na neuskutočnení konkrétneho a účinného preskúmania potenciálneho čiastočného prístupu, a to v rozpore s citovanou judikatúrou.
            
         
               5.
            
            
               Piaty žalobný dôvod založený na zjavne nesprávnom posúdení v súvislosti s existenciou prevažujúceho verejného záujmu, a to v rozpore s citovanou judikatúrou.